PMIndiaData/PMIndiaSum huggingface dataset:
நாடுமுழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் வாழ்த்து தெரிவித்துள்ளார்

நாடுமுழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். “सभी देशवासियों को नव संवत्सर की हार्दिक शुभकामनाएं। मैं कामना करता हूं कि नया वर्ष सबके जीवन में सुख, शांति, समृद्धि और आरोग्य लेकर आए। हमारा देश उन्नति की राह पर और तेज गति से अग्रसर हो। அனைவருக்கும் உகாதி வாழ்த்துக்கள்! உங்களின் அனைத்து விருப்பங்களும் நிறைவேற இந்த நன்னாள் வழிவகுக்க நான் பிரார்த்திக்கிறேன். ஒவ்வொருவரும் மகிழ்ச்சியோடும் சிறந்த ஆரோக்கியத்தோடும் வாழ வாழ்த்துக்கள். மணிப்பூரின் நன்மக்களுக்கு சாஜிபூ நாங்மா பன்பா செரோபா வாழ்த்துக்கள். இந்த சிறப்புமிக்க விழா நமது சமூகத்தில் மகிழ்ச்சி, நல்லிணக்கம் என்ற உணர்வை மேலும் அதிகரிக்கட்டும். நவ்ரே முபாரக்! தனிச்சிறப்புமிக்க மகிழ்ச்சியோடு இந்த ஆண்டு நிறைந்திருக்க பிரார்த்திக்கிறேன். வரும் காலங்களில் ஒவ்வொருவரின் விருப்பங்களும் நிறைவேற வாழ்த்துகிறேன். காஷ்மீர் பண்டிட்டுகளின் கலாச்சாரம் உண்மையில் தனித்தன்மையுடையது. இந்தச் சமூகம் அதீத தைரியத்தையும், விடாமுயற்சிக்கான மாபெரும் உணர்வையும் பெற்றது” என்று பிரதமர் கூறியுள்ளார்.
மியான்மருக்கு பிரதமர் மேற்கொண்ட அரசுமுறைப் பயணத்தின்போது கையெழுத்தான புரிந்துணர்வு உடன்படிக்கைகள்/ஒப்பந்தங்கள்

1. கடல்சார் பாதுகாப்பு ஒத்துழைப்புக்காக இந்திய குடியரசு அரசுக்கும், மியான்மர் ஒன்றிய குடியரசு அரசுக்கும் இடையேயான புரிந்துணர்வு உடன்படிக்கை பிரிகேடியர் ஜெனரல் சான் வின், நிரந்தரச் செயலாளர், பாதுகாப்பு அமைச்சகம் விக்ரம் மிஸ்ரி, மியான்மருக்கான இந்தியத் தூதர் 2. இந்திய குடியரசு அரசுக்கும், மியான்மர் ஒன்றிய குடியரசு அரசுக்கும் இடையே 2017-ம் ஆண்டு முதல் 2020 வரை கலாச்சார பரிமாற்றத் திட்டம் யூ ஹிதுன் ஓன், நிரந்தரச் செயலாளர், மத விவகாரங்கள் மற்றும் கலாச்சார அமைச்சகம் விக்ரம் மிஸ்ரி, மியான்மருக்கான இந்தியத் தூதர் 3. மியான்மரின் யமிதின் மகளிர் காவல் பயிற்சி மையத்தை மேம்படுத்துவதற்காக ஒத்துழைப்பை வலுப்படுத்த இந்திய குடியரசு அரசுக்கும், மியான்மர் ஒன்றிய குடியரசு அரசுக்கும் இடையேயான புரிந்துணர்வு உடன்படிக்கை விக்ரம் மிஸ்ரி, மியான்மருக்கான இந்தியத் தூதர் 4. வர்த்தக கப்பல்கள் நகர்வு மற்றும் அடையாளம் குறித்த தகவல்களைப் பகிர்ந்துகொள்வதற்காக இந்திய கடற்படை மற்றும் மியான்மர் கடற்படை இடையேயான புரிந்துணர்வு உடன்படிக்கை ரியர் அட்மிரல் மோ ஆங், தளபதி (மியான்மர் கடற்படை) விக்ரம் மிஸ்ரி, மியான்மருக்கான இந்தியத் தூதர் 5. கடலோர கண்காணிப்பு அமைப்பை வழங்குவதற்காக இந்திய குடியரசு அரசுக்கும், மியான்மர் ஒன்றிய குடியரசு அரசுக்கும் இடையே தொழில்நுட்ப ஒப்பந்தம் ரியர் அட்மிரல் மோ ஆங், தளபதி (மியான்மர் கடற்படை) விக்ரம் மிஸ்ரி, மியான்மருக்கான இந்தியத் தூதர் 6. மருந்துப் பொருட்கள் ஒழுங்குமுறையில் ஒத்துழைப்புக்காக இந்திய குடியரசு சுகாதார மற்றும் குடும்பநல அமைச்சகத்தின் மத்திய மருந்துகள் தரநிலை கட்டுப்பாட்டு அமைப்புக்கும், மியான்மர் சுகாதாரம் மற்றும் விளையாட்டு அமைச்சகத்தின் உணவு மற்றும் மருந்துகள் அமைப்புக்கும் இடையே புரிந்துணர்வு உடன்படிக்கை டாக்டர் தான் ஹிடுட், தலைமை இயக்குநர், சுகாதாரம் மற்றும் விளையாட்டு அமைச்சகம். மியான்மர் அரசு விக்ரம் மிஸ்ரி, மியான்மருக்கான இந்தியத் தூதர் 7. சுகாதாரம் மற்றும் மருத்துவத் துறையில் ஒத்துழைப்புக்காக இந்திய குடியரசின் சுகாதார மற்றும் குடும்பநல அமைச்சகத்துக்கும் மியான்மர் குடியரசு ஒன்றியத்தின் சுகாதாரம் மற்றும் விளையாட்டு அமைச்சகத்துக்கும் இடையே புரிந்துணர்வு உடன்படிக்கை டாக்டர் தான் ஹிடுட், தலைமை இயக்குநர், சுகாதாரம் மற்றும் விளையாட்டு அமைச்சகம், மியான்மர் அரசு விக்ரம் மிஸ்ரி, மியான்மருக்கான இந்தியத் தூதர் 8. எம்ஐஐடி-யை அமைப்பதற்கான புரிந்துணர்வு உடன்படிக்கையை நீட்டிப்பதற்கு கடித பரிமாற்றம் டாக்டர் தெயின் வின், தலைமை இயக்குநர், உயர்கல்வித் துறை விக்ரம் மிஸ்ரி, மியான்மருக்கான இந்தியத் தூதர் 9. தகவல் தொழில்நுட்பத் திறனை வலுப்படுத்துவதற்காக இந்தியா-மியான்மர் மையத்தை அமைப்பதற்கான புரிந்துணர்வு உடன்படிக்கையை நீட்டிப்பதற்கு கடிதப் பரிமாற்றம் யூ வின் கைய்ங் மோ, தலைமை இயக்குநர், ஆய்வு மற்றும் புத்தாக்கத் துறை விக்ரம் மிஸ்ரி, மியான்மருக்கான இந்தியத் தூதர் 10. தேர்தல்கள் துறையில் இந்திய தேர்தல் ஆணையத்துக்கும், மியான்மரின் மத்திய தேர்தல் ஆணையத்துக்கும் இடையே புரிந்துணர்வு உடன்படிக்கை யூ டின் டன், மியான்மர் மத்திய தேர்தல் ஆணைய செயலாளர். விக்ரம் மிஸ்ரி, மியான்மருக்கான இந்தியத் தூதர் 11. மியான்மர் பத்திரிகை கவுன்சிலுக்கும், இந்திய பத்திரிகை கவுன்சிலுக்கும் இடையே ஒத்துழைப்புக்காக புரிந்துணர்வு உடன்படிக்கை யூ ஆங் ஹிலா துன், துணைத் தலைவர் (1) நீதிபதி சந்திரமவுலி குமார் பிரசாத், தலைவர், இந்திய பத்திரிகை கவுன்சில்
ஆஷாதி ஏகாதசியை முன்னிட்டு நாட்டு மக்களுக்கு பிரதமர் வாழ்த்து

ஆஷாதி ஏகாதசியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். தமது ட்விட்டர் செய்தியில் அவர் தெரிவித்திருப்பதாவது: “ஆஷாதி ஏகாதசி என்ற நன்னாளை முன்னிட்டு வாழ்த்துகள். பகவான் விட்டலின் ஆசீர்வாதங்கள் நமக்குத் தொடர்ந்து கிடைத்து, நம் சமூகத்தின் மகிழ்ச்சி உணர்வு பெருகட்டும். வார்க்காரி பாரம்பரியம் மற்றும் பந்தர்ப்பூரின் பக்தி பற்றி முந்தைய மனதின் குரல் #MannKiBaat நிகழ்ச்சியில் நாம் பேசி்ய சில தகவல்களைப் பகிர்கிறேன்.”
இமாச்சலப் பிரதேசத்தின் பிலாஸ்பூரில் பல்வேறு திட்டங்களின் துவக்க விழாவில் பிரதமரின் உரை

இமாச்சலப் பிரதேச ஆளுநர் திரு ராஜேந்திர அர்லேகர் அவர்களே, முதலமைச்சர் திரு ஜெய் ராம் தாக்கூர் அவர்களே, பாஜக தேசிய தலைவர் திரு ஜே.பி. நட்டா அவர்களே, அமைச்சரவை நண்பர் திரு அனுராக் தாக்கூர் அவர்களே, நாடாளுமன்ற, சட்டமன்ற உறுப்பினர்களே, சகோதர, சகோதரிகளே! உங்களுக்கும், நாட்டு மக்கள் அனைவருக்கும் விஜயதசமி நல்வாழ்த்துகள்! கடந்த எட்டு ஆண்டுகளில் நமது இரட்டை என்ஜின் அரசு, இமாச்சலப் பிரதேசத்தின் வளர்ச்சிப் பாதைக்கு புதிய பரிமாணத்தை வழங்கியுள்ளது. மத்திய பல்கலைக்கழகம், ஐ.ஐ.டி, ஐ.ஐ.ஐ.டி, இந்திய மேலாண்மைக் கழகம் முதலியவையும் இங்கு அமைந்துள்ளன. நாட்டின் மிகப்பெரிய மருத்துவக் கல்வி மற்றும் சுகாதார நிறுவனமான எய்ம்ஸ் மருத்துவமனையும் இனி பிலாஸ்பூருக்கும், இமாச்சலப் பிரதேசத்திற்கும் பெருமை சேர்க்கவிருக்கிறது. இந்த மருத்துவமனை, முற்றிலும் சுற்றுச்சூழலுக்கு உகந்ததாக, பசுமை எய்ம்ஸ் என்று அழைக்கப்படுவது இதன் மற்றொரு சிறப்பம்சம். நண்பர்களே, 2014-ஆம் ஆண்டு வரை இமாச்சலில் 3 மருத்துவக் கல்லூரிகள் மட்டுமே இருந்தன, அவற்றுள் 2, அரசு கல்லூரிகள். கடந்த 8 ஆண்டுகளில் 5 புதிய அரசு மருத்துவக் கல்லூரிகள் இங்கு அமைக்கப்பட்டுள்ளன. அதேபோல 2014 வரை இளநிலை மற்றும் முதுநிலை மருத்துவ படிப்புகளில் சேர வெறும் 500 இடங்களே இருந்தன. தற்போது இந்த எண்ணிக்கை 1200 ஆக, அதாவது 2 மடங்கிற்கும் அதிகமாக உயர்ந்துள்ளது. மருத்துவக் கல்லூரிகள் மட்டுமின்றி, மருந்துகள் மற்றும் உயிர்காக்கும் தடுப்பூசிகளின் உற்பத்தியாளர் என்ற வகையிலும் இந்த மாநிலம் வளர்ச்சி பெற்றுள்ளது. மொத்த மருந்துகள் பூங்கா திட்டத்திற்கு நாட்டிலேயே மூன்று மாநிலங்கள் மட்டுமே தேர்வு செய்யப்பட்டுள்ளன. அவற்றுள் இமாச்சலப் பிரதேசமும் ஒன்று. தற்போதைய தலைமுறைக்கு மட்டுமின்றி வருங்கால சந்ததியினருக்காகவும் நாங்கள் அயராது பணியாற்றுகிறோம். அதேபோல நான்காவது மருத்துவ கருவி பூங்கா இங்கு கட்டமைக்கப்பட்டு வருகிறது. இதற்காக ஆயிரக்கணக்கான கோடி ரூபாய் இங்கு முதலீடு செய்யப்படும். இது தொடர்பான பல சிறிய மற்றும் நடுத்தர ரக தொழில்துறைகள் வளர்ச்சி பெறும். இதன் மூலம் இந்தப் பகுதியில் ஆயிரக்கணக்கான இளைஞர்களுக்கு வேலைவாய்ப்பு உருவாக்கப்படும். நண்பர்களே, ஆயுஷ்மான் பாரத் திட்டத்தின் கீழ் நாடு முழுவதும் 3 கோடியே 60 லட்சம் ஏழை நோயாளிகளுக்கு இலவச சிகிச்சை வழங்கப்பட்டுள்ளது. இவர்களுள் 1.5 லட்சம் பயனாளிகள் இமாச்சலப் பிரதேசத்தைச் சேர்ந்தவர்கள். மாநில ட்ரோன் கொள்கையை உருவாக்கிய முதல் மாநிலம் என்ற பெருமையை இமாச்சலப் பிரதேசம் பெற்றுள்ளது. இதன் மூலம் வரும் நாட்களில் ஏராளமான பலன்கள் கிடைக்கவிருக்கின்றன. ஒவ்வொரு குடிமகனும் நாட்டின் செழிப்புடன் இணைந்திருப்பதால், அவர்களின் வசதியை உயர்த்துவதற்கான இது போன்ற வளர்ச்சியில் நாங்கள் கவனம் செலுத்துகிறோம். ‘வளர்ந்த இந்தியா' மற்றும் வளர்ந்த இமாச்சலப் பிரதேசம் என்ற உறுதிபாட்டை இது பூர்த்தி செய்யும். மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்க
காம்பியாவின் புதிய அதிபர் திரு.அடாமா பாரோவிற்கு பிரதமர் வாழ்த்து

பிரதமர் திரு. நரேந்திர மோடி அவர்கள், காம்பியாவின் புதிய அதிபர் திரு. அடாமா பாரோ அவர்களுக்கு வாழ்த்து தெரிவித்தார். “திரு. அடாமா பாரோ அவர்களுக்கு வாழ்த்துகள். காம்பியாவின் வேகமான மற்றும் ஒட்டுமொத்த வளர்ச்சிக்கு அவருடன் இந்தியா என்றும் துணை நிற்கும்”, என பிரதமர் தெரிவித்துள்ளார்.
ஜெர்மன் பிரதமர் மேதகு ஓலாஃப் ஸ்கால்ஸுடன் பிரதமர் தொலைபேசியில் உரையாடினார்

ஜெர்மன் பிரதமர் மேதகு ஓலாஃப் ஸ்கால்ஸுடன் பிரதமர் திரு. நரேந்திர மோடி தொலைபேசியில் உரையாடினார். மேதகு ஸ்கால்ஸ் பிரதமராக பதவியேற்றதற்குப் பிரதமர் வாழ்த்து தெரிவித்துள்ளார். இந்தியா-ஜெர்மனி இடையேயான உத்திசார் கூட்டமைப்பை வலுப்படுத்துவதில் முன்னாள் பிரதமர் ஏஞ்சலா மெர்க்கெல் ஆற்றிய மகத்தான பங்களிப்பிற்கு பாராட்டு தெரிவித்த பிரதமர், பிரதமர் ஸ்கால்ஸ் தலைமையின் கீழ் இந்த உறவை மேலும் வலுப்படுத்த தாம் எதிர் நோக்குவதாக கூறினார். புதிய ஜெர்மன் அரசால் அறிவிக்கப்பட்ட அரசின் முன்னுரிமைகள், இந்தியாவின் பொருளாதார தொலைநோக்குப் பார்வை ஆகியவற்றில் குறிப்பிடத்தக்க ஒற்றுமை இருப்பதை இரு தலைவர்களும் ஒப்புக்கொண்டனர். முதலீடு மற்றும் வர்த்தக இணைப்புகளை ஊக்குவிப்பது உட்பட, தற்போது மேற்கொள்ளப்படும் ஒத்துழைப்பு முயற்சிகளின் சாத்தியக்கூறுகளை இருவரும் மதிப்பாய்வு செய்தனர். புதிய துறைகளில் ஒத்துழைப்பு மற்றும் பரிமாற்றங்களை, மேலும் பல்வகைப்படுத்துவதற்கான சாத்தியக்கூறுகளை விவாதித்தனர். குறிப்பாக, இரு நாடுகளும் தத்தமது பருவநிலை மாற்றம் தொடர்பான இலக்கை அடைய உதவும் வகையில், பருவநிலை மாற்ற நடவடிக்கை, பசுமை ஆற்றல் ஆகிய துறைகளில் புதிய ஒத்துழைப்பு முயற்சிகளைத் தொடங்குவதற்கு அவர்கள் நம்பிக்கை தெரிவித்தனர். பிரதமர் ஸ்கால்ஸுக்கும் ஜெர்மன் மக்களுக்கும் புத்தாண்டு வாழ்த்துக்களைத் தெரிவித்த பிரதமர், அடுத்து நடக்கவிருக்கும் அரசுகளுக்கிடையேயான இருதரப்பு ஆலோசனை கூட்டத்தின்போது அவரை சந்திக்க ஆவலுடன் இருப்பதாக தெரிவித்தார்.
மகாராஷ்டிராவில் பேருந்து விபத்தில் உயிர் இழந்தவர்களுக்கு பிரதமர் இரங்கல்

மகாராஷ்டிரா பால்கார் மாவட்டத்தில் ஏற்பட்ட பேருந்து விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். மகாராஷ்டிராவில் உள்ள பால்கார் மாவட்டத்தில் ஏற்பட்ட பேருந்து விபத்து துரதிஷ்டவசமானது. உயிர் இழந்தவர்களின் குடும்பத்தினருடன் எனது எண்ணங்களும் காயமடைந்தவர்களுடன் எனது பிரார்த்தனைகளும் உள்ளன. பாதிக்கப்பட்டவர்களுக்கு மகாராஷ்டிரா அரசு தன்னால் முடிந்த அனைத்து உதவிகளையும் வழங்கும்’ என்று பிரதமர் கூறியுள்ளார்.
எல்லைப் பாதுகாப்புப் படையின் நான்காவது பட்டாளியன் தலைமை இடம் அமைப்பதற்கென ஃபராக்காவில் உள்ள ஃபராக்கா நீர்த்தேக்கத் திட்டத்துக்கு சொந்தமான 58.81 ஏக்கர் நிலத்தை எல்லைப் பாதுகாப்புப் படைக்கு மாற்றிக் கொடுத்தல்

மத்திய நீராதாரங்கள், நதிமேம்பாடு மற்றும் கங்கை புத்துயிரூட்டல் அமைச்சகத்தின் கீழ் செயல்படும் ஃபராக்கா நீர்த்தேக்கத் திட்டத்தில் உபரியாக உள்ள 58.81 ஏக்கர் நிலத்தை உள்துறை அமைச்சகத்தின் கீழ் உள்ள எல்லைப் பாதுகாப்புப் படைக்கு அதன் நான்காவது பட்டாலியன் தலைமை இடத்தை மேற்கு வங்க மாநிலத்தில் மால்டா மாவட்டத்தில் கேஜூரியாகட் என்ற இடத்தில் அமைப்பதற்கு மாற்றித் தரும் திட்டத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது. தேசிய மற்றும் சர்வதேச முக்கியத்துவம் வாய்ந்த ஃபராக்கா நீர்த்தேக்கத் திட்டம் அருகே மால்டா மாவட்டத்தில் எல்லைப் பாதுகாப்புப் படைப் பிரிவு தலைமையகம் அமைவதால் ஃபராக்கா நீர்த்தேக்கத் திட்டமும் பாதுகாப்பு நன்மைகளைப் பெறும். மேலும் இத்திட்டத்தின் அருகே எல்லைக் காவல்படை வீரர்கள் நிலைப்படுத்தப்படுவதால் இத்திட்டத்தின் நிலத்தில் ஆக்கிரமிப்பு சாத்தியக் கூறுகளும் வெகுவாகக் குறையும். இந்தத் திட்டத்தின் பாதுகாப்புக் குறித்த கவலைகளும் அகற்றப்படும்.
இங்கிலாந்தின் சர்வதேச  மேம்பாட்டுத் துறை அமைச்சர் பிரீத்தி படேல் பிரதமருடன் சந்திப்பு

இங்கிலாந்தின் சர்வதேச மேம்பாட்டுத் துறை அமைச்சர் பிரீத்தி படேல் பிரதமர் திரு நரேந்திர மோடியை இன்று சந்தித்தார். சர்வதேச மேம்பாட்டுத் துறையின் அமைச்சராக செல்வி படேல் நியமிக்கப்பட்டதை ஒட்டி பிரதமர் தனது வாழ்த்தை தெரிவித்தார். செல்வி படேல் தனது முந்தைய பதவிகளில் இருந்தபோது இந்தியாவுக்குப் பலமுறை பயணம் மேற்கொண்டதன் மூலம் இந்தியாவுடன் நல்லுறவை நிலைநாட்டினார் என்பதைப் பிரதமர் நினைவு கூறினார். கடந்த ஆண்டு நவம்பர் மாதம் தனது வெற்றிகரமான இங்கிலாந்து பயணத்தை நினைவு கூறிய பிரதமர், தனது பயணத்துக்குப் பின்பு எடுக்கப்பட்ட நடவடிக்கைகளைப் பாராட்டினார். சர்வதேச மேம்பாட்டுத்துறை இந்தியாவில் மேற்கொள்ளவுள்ள நடவடிக்கைகளில் மற்றும் வருங்காலத் திட்டங்கள் குறித்து பிரதமரிடம் விவரித்தார். திறன் மேம்பாடு, உள்கட்டமைப்பு வளர்ச்சிக்கான நிதி, புதிய கண்டுபிடிப்புகள், எரிசக்தி, சுலபமாக தொழில் செய்வது ஆகிய துறைகளில் இருநாடு ஒத்துழைப்புக் குறித்து செல்வி படேல் விலக்கினார்.
மிசோரம் மற்றும் அருணாச்சலப் பிரதேச மாநில தினத்தையொட்டி, அம்மாநில மக்களுக்கு பிரதமர் வாழ்த்து

மிசோரம் மற்றும் அருணாச்சலப் பிரதேசம் ஆகியவை தனி மாநில அந்தஸ்து பெற்ற தினம் இன்று கொண்டாடப்படுவதையொட்டி, பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார். “மிசோரம் மாநில தினத்தையொட்டி, அந்த மாநிலத்தின் வியத்தகு மக்களுக்கு நல்வாழ்த்துகள். இந்த மாநிலத்தின் கலாச்சார வளம் நம்மை பெருமிதமடையச் செய்கிறது. மிசோரம் மாநிலத்தைச் சேர்ந்தவர்கள் பல்வேறு துறைகளிலும் சிறந்து விளங்குவதோடு, இந்தியாவின் வளர்ச்சிக்கும் மிகுந்த பங்களிப்பை வழங்கியுள்ளனர். வரும் ஆண்டுகளில் மிசோரமின் வளர்ச்சிக்காக பிரார்த்திக்கிறேன். அருணாச்சலப் பிரதேச மாநில தினத்தையொட்டி, அம்மாநில மக்களுக்கு நல்வாழ்த்துகள். தேசப்பற்று மிக்க இம்மாநிலம், நாட்டின் வளர்ச்சியிலும், நிலையான உறுதிப்பாட்டைக் கொண்டதாகும். அருணாச்சலப் பிரதேசம் தொடர்ந்து வளர்ச்சியடைய பிரார்த்திக்கிறேன்” என்று பிரதமர் தெரிவித்துள்ளார். மிசோரம் மாநில தினத்தையொட்டி, அந்த மாநிலத்தின் வியத்தகு மக்களுக்கு நல்வாழ்த்துகள். இந்த மாநிலத்தின் கலாச்சார வளம் நம்மை பெருமிதமடையச் செய்கிறது. மிசோரம் மாநிலத்தைச் சேர்ந்தவர்கள் பல்வேறு துறைகளிலும் சிறந்து விளங்குவதோடு, இந்தியாவின் வளர்ச்சிக்கும் மிகுந்த பங்களிப்பை வழங்கியுள்ளனர். வரும் ஆண்டுகளில் மிசோரமின் வளர்ச்சிக்காக பிரார்த்திக்கிறேன். அருணாச்சலப் பிரதேச மாநில தினத்தையொட்டி, அம்மாநில மக்களுக்கு நல்வாழ்த்துகள். தேசப்பற்று மிக்க இம்மாநிலம், நாட்டின் வளர்ச்சியிலும், நிலையான உறுதிப்பாட்டைக் கொண்டதாகும். அருணாச்சலப் பிரதேசம் தொடர்ந்து வளர்ச்சியடைய பிரார்த்திக்கிறேன்.
குடியரசுத் தலைவர் மாளிகையில் பார்வையாளர்கள் மாநாட்டில் இம்பிரின்ட் இந்தியா கையேடு வெளியீட்டுக்கு பிறகு பிரதமரின் உரை

குடியரசுத் தலைவர் மாளிகையில் நடைபெற்ற பார்வையாளர்கள் மாநாட்டில் இம்பிரின்ட் இந்தியா கையேட்டினை பிரதமர் திரு. நரேந்திர மோடி வெளியிட்டார். இந்தியா முக்கிய பத்து தொழில்நுட்பத்துறைகளில் உள்ள பொறியியல் மற்றும் தொழில்நுட்ப சவால்களை எதிர்கொண்டு முன்னேற்ற இந்திய தொழில்நுட்ப நிறுவனமும் இந்திய அறிவியல் நிறுவனமும் இணைந்து கொண்டுவரும் முயற்சியே ‘இம்ப்பிரின்ட் இந்தியா’. இந்நிகழ்ச்சியில் பங்கேற்றுப் பேசிய பிரதமர் கூறியதாவது: நாட்டின் முன்னேற்றத்திற்கும் வளர்ச்சிக்கும் புதிய எண்ணங்களும் தொழில்நுட்பமும் அவசியம். கற்றுதலில் புதிய முறைகள் கொண்டுவர உயர் படிப்பு நிறுவனங்கள் முக்கியத்துவம் அளிக்க வேண்டும். இந்தியா வளர்ச்சி அடைய, உலக வெப்ப மயமாதல், குப்பைகளை வளமாக மாற்றுவது ஆகிய சவால்களுக்கு விடை கண்டறிய வேண்டும். பாதுகாப்பு துறை உற்பத்தி சார்ந்த விஷயங்களுக்கு மேற்படிப்புக்கான நிறுவனங்கள் முக்கியத்துவம் அளிக்க வேண்டும். அறிவியல் உலக மயமாக இருந்தாலும் தொழில்நுட்பம் உள் நாட்டிற்கு ஏற்ப இருக்க வேண்டும். மேம்படுத்தப்பட்ட தொழிற்சாலை – கல்வி சார்ந்த கூட்டமைப்பு இருக்க வேண்டும் என்று தெரிவித்த பிரதமர், குடியரசுத் தலைவர் அறிவுப் பெருங்கடல் என்றும் பாராட்டினார். உயர் கல்வியை நோக்கி அவர் எடுத்துவரும் முயற்சியையும் பாராட்டினார்.
தாத்ரா மற்றும் நகர் ஹவேலியில் பிரதமர் பல்வேறு அரசு திட்டங்களை தொடங்கி வைத்தார்

தாத்ரா மற்றும் நகர் ஹவேலி யூனியன் பிரதேசத்தின் சில்வசாவில் நடைபெற்ற நிகழ்ச்சியில் பிரதமர் திரு. நரேந்திர மோடி இன்று பல்வேறு நலத் திட்டங்களை துவக்கிவைத்தார். அரசு கட்டிடங்கள், சூரிய மின் தகடுகள் திட்டம், மக்கள் மருந்தக மையங்கள், பாஸ்போர்ட் சேவை மையங்கள் ஆகியவை இதில் அடங்கும். ஏற்கனவே நடைமுறையில் உள்ள அரசு திட்டங்களின் கீழ் மாற்றுத் திறனாளிகளுக்கு உதவி சாதனங்களையும், மற்ற பயன் பொருட்களையும் விநியோகித்தார். இந்த விழாவில் பேசிய பிரதமர், பிரதமராக தாத்ரா மற்றும் நகர் ஹவேலிக்கு தான் வருவது இதுவே முதல் முறை எனினும் இதற்கு முன் பல முறை தான் இங்கு வந்துள்ளதாக கூறினார். தான் பிரதமராக பொறுப்பேற்ற போது தாத்ரா மற்றும் நகர் ஹவேலியில் வளர்ச்சி திட்டங்களின் பயன்கள் எவ்வாறு உள்ளது என்பது குறித்த அறிக்கையை பெற்றதாகவும், அன்று முதல் மத்திய அரசு தேவையான அனைத்து நடவடிக்கைகளையும் எடுத்து வருவதாகவும் கூறினார். வளர்ச்சி திட்டங்கள் குறித்து பேசிய பிரதமர், ஒவ்வொரு இந்திய குடிமகனுக்கும் வீட்டு வசதி அவசியமாகும் என்று கூறினார். இலவச எரிவாயு திட்டத்தின் கீழ் பயன் அடைபவர்களின் எண்ணிக்கை அடுத்த ஆண்டுக்குள் இரண்டு கோடியை தாண்டி இருக்கும் என்று கூறினார். ஏழை மற்றும் நடுத்தர மக்களிடம் கொள்ளை அடிப்பதை மத்திய அரசு ஒரு போதும் அனுமதிக்காது என்று கூறிய பிரதமர் அங்கு கூடியிருந்த பொது மக்களை பணமில்லா பரிவர்த்தனைகளுக்காக பீம் கைபேசி செயலியை பதிவிறக்கம் செய்யும்படி கேட்டுக்கொண்டார்.
“இந்தியா போஸ்ட் பேமென்ட் வங்கியை அமைப்பதற்கான” திருந்திய மதிப்பீடுகளுக்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா போஸ்ட் பேமென்ட் வங்கியை அமைப்பதற்கான திருந்திய மதிப்பீடான ரூ.1,435 கோடியிலிருந்து ரூ.2,255 கோடியை பங்கு முதலீடாக வழங்கி அந்த வங்கியின் கட்டுப்பாட்டு தேவைகளுக்கு பயன்படுத்த ஒப்புதல் அளிக்கப்பட்டது. கட்டுப்பாட்டுத் தேவைகள் மற்றும் தொழில்நுட்ப மேம்பாட்டுக்காக, இந்த வங்கியின் எதிர்கால மூலதனமாக ரூ.500 கோடி வரை வழங்கவும் அமைச்சரவை கொள்கை ரீதியான அனுமதி அளித்துள்ளது. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820520
அகமதாபாத் கிடங்கில் ஏற்பட்ட தீ விபத்தில் உயிரிழந்தவர்களுக்கு பிரதமர் இரங்கல்

பிரதமர் திரு நரேந்திர மோடி, அகமதாபாத்தில் உள்ள கிடங்கு ஒன்றில் ஏற்பட்ட தீ விபத்தில் உயிரிழந்தவர்களுக்கு தமது ஆழ்ந்த இரங்கலை தெரிவித்துக் கொண்டுள்ளார். "அகமதாபாத்தின் கிடங்கில் நிகழ்ந்த தீ விபத்தில் ஏற்பட்ட உயிர்ச் சேதத்தை எண்ணி மிகுந்த வேதனை அடைகிறேன். உயிரிழந்தோரின் குடும்பங்களுக்கு எனது ஆழ்ந்த இரங்கல். விபத்தில் காயமடைந்தவர்களுக்காகப் பிரார்த்திக்கிறேன். பாதிக்கப்பட்டவர்களுக்குத் தேவையான அனைத்து உதவிகளையும் அதிகாரிகள் செய்து வருகிறார்கள்", என்று பிரதமர் குறிப்பிட்டுள்ளார். ——-
ராஜஸ்தான் மாநிலம் நாகவுரில் ஏற்பட்ட சாலை விபத்தில் நேரிட்ட உயிரிழப்பிற்கு பிரதமர் இரங்கல்

ராஜஸ்தான் மாநிலம் நாகவுரில் ஏற்பட்ட சாலை விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். பிரதமர் அலுவலகம் வெளியிட்டுள்ள சுட்டுரைச் செய்தியில், “ராஜஸ்தானின் நாகவுரில் ஏற்பட்ட கோரமான சாலை விபத்து மிகுந்த வருத்தத்தை அளிக்கிறது. விபத்தில் உயிரிழந்தவர்களின் குடும்பத்தினருக்கு எனது இரங்கல்களைத் தெரிவித்துக் கொள்கிறேன்.‌ காயமடைந்தவர்கள் விரைவில் குணமடைய வேண்டுகிறேன்”, என்று குறிப்பிடப்பட்டுள்ளது.
ஜப்பானின் முன்னாள் பிரதமர் ஷின்சோ அபேயின் அரசு மரியாதையுடனான இறுதிச்சடங்கில் பிரதமர் பங்கேற்றார்

டோக்கியோவின் நிப்பான் புடோக்கானில் நடைபெற்ற ஜப்பானின் முன்னாள் பிரதமர் ஷின்சோ அபேயின் அரசு மரியாதையுடனான இறுதிச்சடங்கில் பிரதமர் திரு நரேந்திர மோடி பங்கேற்றார். இந்த இறுதிச்சடங்கில் 20க்கும் அதிகமான அரசுத் தலைவர்கள் உட்பட நூற்றுக்கும் அதிகமான நாடுகளைச் சேர்ந்த பிரதிநிதிகள் பங்கேற்றனர். அன்பான நண்பராகவும், இந்தியா – ஜப்பான் நட்புறவின் மகத்தான தலைவராகவும், கருதிய முன்னாள் பிரதமர் அபேயின் நினைவுக்கு பிரதமர் மரியாதை செலுத்தினார். அரசு மரியாதையுடனான இறுதிச்சடங்கை தொடர்ந்து அக்காசாக்கா அரண்மனையில் மறைந்த பிரதமர் அபேயின் மனைவி திருமதி அக்கி அபேயை பிரதமர் சந்தித்தார். திருமதி அபேயிடம் தமது இதயம் நெகிழ்ந்த இரங்கலை தெரிவித்தார். தமது அன்பான நட்புறவையும், இந்தியா-ஜப்பான் நட்புறவை புதிய உச்சங்களுக்கு கொண்டு செல்வதில் முன்னாள் பிரதமர் அபேயின் குறிப்பிடத்தக்க பங்களிப்பையும், பிரதமர் நினைவுகூர்ந்தார். இதன் பின்னர் தமது இரங்கலை தெரிவிக்க பிரதமர் கிஷிடாவுடன் சுருக்கமாக திரு மோடி கலந்துரையாடினார்.
திரு. பிரியரஞ்சன் தாஸ்முன்ஷி மறைவு – பிரதமர் இரங்கல்

முன்னாள் மத்திய அமைச்சர் திரு. பிரியரஞ்சன் தாஸ்முன்ஷி மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். திரு. பிரியரஞ்சன் தாஸ்முன்ஷி வளமான அரசியல் மற்றும் நிர்வாக அனுபவம் கொண்ட பிரபல தலைவர் ஆவார். இந்தியாவில் கால்பந்து விளையாட்டை பிரபலப்படுத்த அவர் சிறப்பாக செயல்பட்டார். அவரின் மறைவு வருத்தம் அளிக்கிறது. திருமதி. தீபா தாஸ்முன்ஷி மற்றும் அவரின் ஆதரவாளர்களுடன் எனது எண்ணங்கள் உள்ளது என்று பிரதமர் தனது இரங்கல் செய்தியில் குறிப்பிட்டுள்ளார்.
ஒடிசா மருத்துவமனை தீ விபத்து: பிரதமர் வேதனை

ஒடிசா மாநிலத்தில் உள்ள மருத்துவமனையில் நேர்ந்த தீ விபத்தில் பலர் உயிரிழந்தது குறித்து பிரதமர் திரு. நரேந்திர மோடி தனது வேதனையைத் தெரிவித்துள்ளார். பாதிக்கப்பட்டோருக்கும், காயமடைந்தோருக்கும் தேவையான அனைத்து உதவிகளையும் மத்திய அரசு செய்யும் என்றும் அவர் உறுதியளித்தார். “ஒடிசா மருத்துவமனையில் ஏற்பட்ட தீவிபத்தில் பலர் உயிரிழந்தது குறித்து ஆழ்ந்த வேதனைப்படுகிறேன். இந்தத் துயர சம்பவம் மனத்தை உலுக்கியுள்ளது. உயிரிழந்தோரின் குடும்பங்களை எண்ணி மனம் கவலைப்படுகிறது” தீவிபத்தில் காயமடைந்தோருக்கு சிகிச்சை அளிப்பதற்காக அவர்களை தில்லியில் உள்ள எய்ம்ஸ் மருத்துவமனைக்கு மாற்றுவதற்கான ஏற்பாடுகளைச் செய்யும்படி மத்திய சுகாதாரம் மற்றும் குடும்பநலத் துறை அமைச்சர் திரு. ஜே.பி. நட்டாவைப் பிரதமர் கேட்டுக் கொண்டார். காயமடைந்தோர் விரைவில் குணமடைவர் என்றும் அவர் நம்பிக்கை தெரிவித்தார். அத்துடன், பெட்ரோலியத் துறை இணையமைச்சர் திரு. தர்மேந்திர பிரதானுடன் பேசிய பிரதமர் திரு. மோடி, காயமடைந்தோருக்கும், பாதிக்கப்பட்டோருக்கும் இயன்ற உதவிகளை உறுதி செய்யும்படியும் கேட்டுக் கொண்டார். ஒடிசா மாநில முதல்வர் திரு. நவீன் பட்நாயக்குடன் பேசிய பிரதமர் மருத்துவமனையில் ஏற்பட்ட தீ விபத்து குறித்து தனது வேதனையைத் தெரிவித்தார். மேலும், என்ன உதவிகளைச் செய்ய இயலுமோ அவற்றையெல்லாம் மத்திய அரசு செய்யும் என்றும் பிரதமர் உறுதியளித்தார்.
மகாராஷ்டிரா தினத்தை முன்னிட்டு அம்மாநில மக்களுக்கு பிரதமர் வாழ்த்து

மகாராஷ்டிரா தினத்தை முன்னிட்டு, பிரதமர் திரு நரேந்திர மோடி மகராஷ்டிரா மாநில மக்களுக்கு தமது வாழ்த்துகளைத் தெரிவித்துக் கொண்டிருப்பதுடன், அவர்களின் நல்வாழ்விற்காகப் பிரார்த்தனை செய்துள்ளார். பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது: “மகாராஷ்டிரா தினத்தை முன்னிட்டு, மகாராஷ்டிரா மக்களுக்கு நல்வாழ்த்துகள். நாட்டின் வளர்ச்சிக்கு இந்த மாநிலம் அற்புதமான பங்களிப்பை வழங்கியுள்ளது. பல்வேறு துறைகளில் மாநில மக்கள் சிறந்த விளங்கியுள்ளனர். மகாராஷ்டிரா மாநில மக்களின் நலனுக்காக நான் பிரார்த்தனை செய்கிறேன்.”
அசாம் ஒப்பந்தத்தின் பிரிவு 6-ஐ செயல்படுத்திட உயர்மட்ட குழுவினை ஏற்படுத்திட மத்திய அமைச்சரவை ஒப்புதல். போடாக்களின் பல்வேறு நீண்டகால கோரிக்கைகளுக்கு ஒப்புதல் அளிக்கப்பட்டது

பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, 2003, தீர்வு உடன்படிக்கையில் தெரிவிக்கப்பட்டுள்ள நடவடிக்கைகள் மற்றும் அசாம் ஒப்பந்தத்தின் பிரிவு 6-ஐ செயல்படுத்திடவும் மற்றும் போடோ சமூகத்தின் இதர பிரச்சினைகள் தொடர்பாகவும் உயர்மட்ட அளவிலான குழுவினை அமைத்திட ஒப்புதல் அளித்தது. 1979-1985 வரை நடைபெற்ற அசாம் போராட்டத்திற்கு பின்பாக, 1985, ஆகஸ்ட், 15 அன்று அசாம் ஒப்பந்தம் கையெழுத்தானது. அசாம் ஒப்பந்தத்தின் பிரிவு 6-ல், அசாம் மக்களின் கலாச்சார, சமூக, மொழி அடையாளம் மற்றும் பாரம்பரியம் ஆகியவற்றுக்கு பாதுகாப்பு அளித்திடவும் மற்றும் ஊக்குவிக்கவும் உரிய அரசியலமைப்பு, சட்டமன்ற மற்றும் நிர்வாக பாதுகாப்பு வழங்கிட வேண்டும் என கூறப்பட்டுள்ளது. இருப்பினும், ஒப்பந்தம் கையெழுத்திடப்பட்டு 35 ஆண்டுகள் ஆகியும், அசாம் ஒப்பந்தத்தின் பிரிவு-6 முழுமையாக செயல்படுத்தப்படவில்லை. ஆகையால், மத்திய அமைச்சரவை, அசாம் ஒப்பந்தம், பிரிவு 6-ல் கூறப்பட்டுள்ளவாறு அரசியலமைப்பு, சட்டமன்ற மற்றும் நிர்வாக பாதுகாப்புகள் குறித்து பரிந்துரைக்க உயர்மட்ட அளவிலான குழுவினை ஏற்படுத்துவதற்கு ஒப்புதல் வழங்கியது. அசாம் ஒப்பந்தம், பிரிவு 6-ஐ செயல்படுத்துவதற்காக 1985 முதல் மேற்கொள்ளப்பட்ட நடவடிக்கைகளின் செயல்திறன்கள் குறித்து இக்குழு ஆராயும். இக்குழு அனைத்து தரப்பினரிடமும் கலந்துரையாடி, அசாம் சட்டமன்ற பேரவை மற்றும் உள்ளாட்சி அமைப்புகளில் அசாம் மக்களுக்கு தேவையான இட ஒதுக்கீடு குறித்து மதிப்பீடு செய்யும். அசாமிஸ் மற்றும் இதர அசாம் உள்நாட்டு மொழிகளை பாதுகாப்பதற்கு தேவையான நடவடிக்கைகள் குறித்தும், அசாம் அரசின் வேலைவாய்ப்பில் இட ஒதுக்கீடு குறித்தும், அசாம் மக்களின் கலாச்சாரம், சமூக, மொழி அடையாளம் மற்றும் பாரம்பரியத்தை பாதுகாத்தல் மற்றும் ஊக்குவித்தல் குறித்தும் இக்குழு மதிப்பீடு செய்யும். உள்துறை அமைச்சகத்தால் இக்குழுவிற்கான உள்ளடக்கம் மற்றும் விதிமுறைகள் தனியே வெளியிடப்படும். இக்குழுவின் உருவாக்கம், அசாம் ஒப்பந்தத்தை எழுத்தாலும், உணர்வாலும் செயல்படுத்திட வழி செய்வதுடன், அசாம் மக்களின் நீண்ட கால எதிர்பார்ப்புகளை பூர்த்தி செய்ய உதவும். போடோ சமூகத்தினர் தொடர்பாக நிலுவையில் உள்ள பிரச்சினைகளை நிறைவேற்றுவதற்கான பல்வேறு நடவடிக்கைகளுக்கும் அமைச்சரவை ஒப்புதல் வழங்கியது. 2003-ல் கையெழுத்திடப்பட்ட போடோ ஒப்பந்தம், இந்திய அரசியலமைப்பு சட்டம், 6வது அட்டவணையின் கீழ் போடாலாந்து பிராந்திய சபை ஏற்படுத்துவதற்கு வழிவகுத்தது. இருப்பினும், போடோக்களின் பல்வேறு அமைப்புகளிலிருந்து நிலுவையில் இருந்த பல்வேறு கோரிக்கைகளை நிறைவேற்றி தருமாறு கோரிக்கைகள் பெறப்பட்டன. போடோ அருங்காட்சியகம்-மற்றும் மொழி மற்றும் கலாச்சார கற்றல் மையத்தினை ஏற்படுத்திடவும், கோக்ராஜ்ஹரில் தற்போதுள்ள அகில இந்திய வானொலி நிலையம் மற்றும் தொலைக்காட்சி நிலையத்தை நவீனப்படுத்தவும் மற்றும் பிடிடாட் வழியாக பயணிக்கும் அதிவேக ரயிலுக்கு அரோனாய் எக்ஸ்பிரஸ் என்ற பெயரிடவும் மத்திய அமைச்சரவை இன்று ஒப்புதல் வழங்கியது. இம்முடிவுகளை செயல்படுத்துவதற்கான தேவையான நடவடிக்கைகளை சம்பந்தப்பட்ட அமைச்சகங்கள் மேற்கொள்ளும். மேலும், உரிய நில கொள்கை மற்றும் நில சட்டங்கள் தொடர்பாகவும், உள்நாட்டு சமூகங்களின் சடங்குகள், பாரம்பரியங்கள் மற்றும் மொழிகள் ஆராய்ச்சி மற்றும் ஆவணப்படுத்துதலுக்கான நிறுவனங்களை ஏற்படுத்திடவும் மாநில அரசு தேவையான நடவடிக்கைளை மேற்கொள்ளும்.